تورکیه‌یه سرحد قاپیلارین‌دان گئچن ایل گیرن خاریجی اؤلکه وطنداشی ساییسین‌دا ذیروه، روسلارین اولدو.
کؤچ ایداره‌سی رقملرینه گؤره، اؤتن ایل سرحد قاپیلارین‌دان تورکیه‌یه ۴ میلیون ۷۰۲ مین ۴۸۲ روس وطنداشی گیردی.
خاریجی قوناق ساییسین‌دا روسلاری، ۳ میلیون ۵۱۹ مین ۲۰۶ ایله آلمانلار ۲.جی سیرادا تعقیب ائدرکن، ایران‌لیلار ۲ میلیون ۴۹۷ مین ۸۱۲ ایله اوچونجو سیرادا یئر آلدی.
بو اؤلکه وطنداشلارینی اؤز سیرایلا گورجوستان، بولقاریستان، بؤیوک بریتانیا، اوکراینا، عراق، هلند و آذربایجان وطنداشلاری تعقیب ائتدی.
گیریش و چیخیشلاردا گئچن ایلکی توپلام رقملره باخیلدیغیندا ۲۰۱۶.جی ایله نیسبتا آرتیش یاشاندیغی گؤزلندی.
تورکیه‌یه گلن خاریجی قوناق ساییسی ۲۰۱۶.جی ایلده ۲۴ میلیون ۶۸۶ مین ۴۷۱ ایکن، بو رقم ۲۰۱۷.جی ایلده ۷ میلیون ۳۷۱ مین ۷۴۵ نفر آرتاراق، ۳۲ میلیون ۵۸ مین ۲۱۶یا یوکسلدی.
آیریجا اؤتن ایل تورکیه‌دن چیخیشلاردا، ۲۰۱۶یا گؤره ۷ میلیون ۳۱۵ مین ۲۴۳ آرتیش اولدو و بو رقم ۳۲ میلیون ۳۳ مین ۵۱۶ نفره چاتدی.
رقملره گؤره ۲۰۱۳ و ۲۰۱۴.جو ایللرده تورکیه‌یه ان چوخ آلمانلار، روسلار و اینگیلیسلر گلدی.
آلمانیا، روسیا و بولقاریستان وطنداشلاری، ۲۰۱۵ده تورکیه‌یه گلمکده ایلک ۳ سیرانی آلارکن، ۲۰۱۶دا آلمانیا، گورجوستان و بولقاریستان وطنداشلاری، ایلک ۳ یئری پایلاشدیری.
تورکیه‌یه، قورو، هاوا، دنیز و دمیر یولو ایله ۲۰۱۰دا ۲۶ میلیون ۶۲۳ مین ۹۱۱، ۲۰۱۱ده ۲۹ میلیون ۹۳ مین ۸۳۴، ۲۰۱۲ده ۲۹ میلیون ۷۰۴ مین ۳۹۴، ۲۰۱۳ده ۳۲ میلیون ۸۶۵ مین ۳۰۹، ۲۰۱۴ده ۳۵ میلیون ۱۱۵ مین ۷۸۹، ۲۰۱۵ده ایسه ۳۴ میلیون ۶۳۳ مین ۳۹۱ خارجی گلدی.
